*A határozati javaslat elfogadásához*

***a Mötv. 50. §-a alapján minősített többség szükséges,***

*az előterjesztés* ***nyilvános ülésen tárgyalható****!*

*265. számú előterjesztés*

Bátaszék Város Önkormányzat Képviselő-testületének 2018. november 28-án

16,00 órakor megtartandó ülésére

*a képviselő-testület és szervei szervezeti és működési szabályzatáról szóló 2/2011. (II. 01.) önk.-i rendelet módosítása*

|  |
| --- |
| **Előterjesztő:** Dr. Bozsolik Róbert polgármester **Készítette:** Kondriczné dr. Varga Erzsébet jegyző**Törvényességi ellenőrzést végezte:** Takácsné Gehring Mária aljegyző**Tárgyalja:**PG Bizottság: 2018. 11. 27.KOIS Bizottság: 2018. 11. 26.Szociális Bizottság: 2018. 11. 27. |

 **Tisztelt Képviselő-testület!**

 Az idei évben két olyan káresemény is bekövetkezett Bátaszék város közigazgatási területén, melynek következtében önkormányzatunk vis maior támogatás iránti kérelmet nyújtott be.

A vis maior támogatás felhasználásának részletes szabályairól szóló 9/2011. (II. 15.) Korm. rendelet (továbbiakban: Korm. rendelet) 3. §-a a vis maior esemény bejelentésére a kár bekövetkezésétől számított 7 napot biztosít. A Korm. rendelet 4. §-a szerint a támogatás iránti igénylést az elektronikus felületen a bejelentéstől számított 40 napon belül be kell nyújtani, le kell zárni. A benyújtási határidő elmulasztása jogvesztő.

Fenti rövid határidők teljesítése érdekében javasoljuk az előre nem látható természeti vagy más eredetű erők által okozott károk helyreállításához (vis maior eseményekhez) kapcsolódó beszerzések esetén a megrendelést vagy a szerződés megkötését a polgármester hatáskörébe utalni a nettó 1.000.000 forint beszerzési értéket meg nem haladó beszerzéseknél.

Fentiekre figyelemmel javasolom a mellékelt rendelet-tervezet elfogadását.

***HATÁSVIZSGÁLAT***

**a képviselő- testület és szervei szervezeti és működési szabályzatáról szóló 2/2011.(II.01.) önkormányzati rendelet módosításáról szóló rendelet-tervezethez**

A rendelet megalkotásának szükségességét az előre nem látható természeti vagy más eredetű erők által okozott károk helyreállításához kapcsolódó beszerzések eljárásrendjének szabályozása indokolja.

**Részletes indokolás:**

1. §-hoz: A mellékletek cseréjével szabályozásra kerül az előre nem látható természeti vagy más eredetű erők által okozott károk helyreállításához kapcsolódó beszerzések vonatkozásában a polgármesterre ruházott hatáskör.

2. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** a kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** valamennyi bizottság véleményezi

*BÁTASZÉK Város Önkormányzat Képviselő-testületének*

/2018.(XI. 30.) önkormányzati r e n d e l e t –t e r v e z e t e

**a képviselő- testület és szervei szervezeti és működési szabályzatából szóló 2/2011.(II.01.) önkormányzati rendelet módosításáról**

Bátaszék Város Önkormányzatának Képviselő-testülete a Magyarország Alaptörvénye 32. cikk (2) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el

**1. §** A képviselő- testület és szervei szervezeti és működési szabályzatáról szóló 2/2011.(II. 01.) önkormányzati rendelet 1. melléklete helyébe jelen rendelet 1. melléklete lép.

**2. §** E rendelet *2018. december 1-jén* lép hatályba.

***B á t a s z é k* ,** 2018. november 28.

 Dr. Bozsolik Róbert Kondriczné dr. Varga Erzsébet

 polgármester  jegyző

A rendelet 2018. november 30-án kihirdetve!

Kondriczné dr. Varga Erzsébet

 jegyző

1. melléklet a ../2018. (XI. 30.) önkormányzati rendelethez

### A képviselő-testület által a polgármesterre átruházott hatáskörök

1. a szociális feladatok körében:
2. eseti gyógyszerkiadás csökkentésére támogatás megállapítása,
3. 90. éven felüliek karácsonyi támogatásának megállapítása,
4. helyi autóbusz-közlekedési támogatás megállapítása,
5. köztemetés megállapítása,
6. temetés céljára kölcsönt állapíthat meg,
7. hajléktalanok részére szociális ellátás megállapítása.

2) a lakásgazdálkodás körében:

1. az önkormányzati lakásokkal kapcsolatos bérlőkijelölési jog gyakorlása
2. lakbértartozás méltányosság ól történő elengedése vagy mérséklése,
3. szükséglakás kiutalása.

3) az állattartással kapcsolatos feladatkörében:

1. az önkormányzat tulajdonában lévő ingatlanokon haszonállat tartásához való előzetes hozzájárulás,
2. meghatározott esetben kezdeményezheti az önkormányzat tulajdonában lévő ingatlanon és szolgálati lakásban kedvtelésből tartott állatok további tartásának korlátozását vagy megtiltását az illetékes bíróságon.

4) egyebek

1. a városi címer használatának engedélyezése.

5) az önkormányzattal szemben fennálló Ptk. szerinti kintlévőségekkel kapcsolatban:

Méltányosság keretében eltörölheti az 50.000.- Ft-ot el nem érő, a tőketartozás körébe nem tartozó és az önkormányzattal szemben fennálló tartozást. Ezen döntéséről a képviselő-testületet a soron következő ülésén tájékoztatnia kell.

6) a közbeszerzési értékhatárt el nem érő beszerzésekkel kapcsolatban:

a) a nettó 500 000 forint beszerzési értékét meg nem haladó beszerzések esetén a megrendelésre vagy a szerződés megkötésére a polgármester jogosult,

**b) a nettó 1.000.000 forint beszerzési értéket meg nem haladó, az előre nem látható természeti vagy más eredetű erők által okozott károk helyreállításához kapcsolódó beszerzések esetén a megrendelésre vagy a szerződés megkötésére a polgármester előzetes árajánlat bekérése nélkül jogosult,**

c) a nettó 500.000 forint beszerzési értéket meghaladó, de a közbeszerzési értékhatárt el nem érő beszerzési érték esetén a legalább három ajánlattevő meghatározására a polgármester jogosult.